Document ID: 31999R2293

Uredba Komisije (ES) št. 2293/1999
z dne 14. oktobra 1999
o podaljšanju začasnih dovoljenj za nekatere dodatke v krmi
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 16636/1999 [2], in zlasti člena 3 Direktive,
(1) ker člen 9e(1) Direktive 70/524/EGS predvideva, da je mogoče dati začasno dovoljenje za nove dodatke ali nove vrste uporabe dodatkov, če na ravni, ki je v krmi dovoljena, škodljivo ne vplivajo na zdravje ljudi ali živali ali na okolje, in ne škodijo kupcu zaradi spremenjenih značilnosti proizvodov živalskega izvora, če je mogoče prisotnost dodatka v krmi nadzorovati in če je možno na podlagi razpoložljivih rezultatov sklepati, da ugodno vpliva na lastnosti zadevne krme ali proizvodnjo proizvodov živalskega izvora, kadar je vključen v tako krmo;
(2) ker Direktiva 70/524/EGS predvideva, da se začasna dovoljenja izdajajo od 1. oktobra 1999 dalje na ravni Skupnosti za obdobje, ki ne sme presegati štirih let; ker so dodatki ali vrste uporabe dodatkov, za katere so bila začasna dovoljenja prvič izdana med 1. aprilom 1998 in 30. septembrom 1999, predmet nacionalnih začasnih dovoljenj, ki potečejo 30. septembra 1999; ker je ustrezno, da se navedena začasna dovoljenja podaljšajo;
(3) ker se je Komisija posvetovala z Znanstvenim odborom za prehrano živali o začasnih dovoljenjih za encime in mikroorganizme, vključene v Prilogo k tej uredbi; ker je Odbor podal mnenje zlasti v zvezi z varnostjo teh dodatkov;
(4) ker so ukrepi, predvideni s to uredbo, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Dodatki iz Priloge k tej uredbi so dovoljeni v skladu z Direktivo 70/524/EGS pod pogoji, določenimi v tej prilogi.
Člen 2
Ta uredba začne veljati 1. oktobra 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. oktobra 1999

Labels: 0
3
17
6